Nature in Wales

Cylchgrawn gwyddonol chwarterol yw Nature in Wales, yn Saesneg yn bennaf ond gyda rhywfaint o’r cynnwys yn yr iaith Gymraeg.  Mae’n cynnwys erthyglau academaidd a chyffredinol, ac adolygiadau ar lyfrau. O 1955 hyd at 1981 fe’i cyhoeddwyd gan y West Wales Field Society; cychwynnwyd ar gyfres newydd pan gymerodd Amgueddfa Cymru drosodd yn 1982.

Ffurfiwyd Pembrokeshire Bird Protection Society (Cymdeithas Gwarchod Adar Sir Benfro) yn 1938; yn 1946 newidiwyd ei enw i West Wales Field Society, ac yna yn 1962 i Ymddiriedolaeth Naturiaethwyr Gorllewin Cymru / West Wales Naturalists' Trust.  Yn 1981 esblygodd yn Ymddiriedolaeth Bywyd Gwyllt Dyfed, ac ymgymerodd Amgueddfa Cymru â’r dasg o gyhoeddi Nature in Wales.

Mae'r cylchgrawn wedi ei ddigido fel rhan o brosiect Cylchgronau Cymru Ar-lein gan Lyfrgell Genedlaethol Cymru.

 Dolenni allanol 
 Nature in Wales ar wefan Cylchgronau Cymru Ar-lein

Categori:Amgueddfa Cymru
Categori:Byd natur Cymru
Categori:Cylchgronau gwyddoniaeth
Categori:Cylchgronau Saesneg Cymru